368 
Kőzetünknek petrographiai minősége tehát olyan, hogy a Quarz- 
porphyr fogalmát legalább ki nem zárja, habár — a dolog természeté¬ 
nél fogva — egymagában még nem szolgáltat kényszerítő okokat arra, 
hogy a kőzetet a harmadkori quarzos eruptivkőzetek sorából kivá¬ 
lasszuk. 
A tulajdonképeni bizonyítékot arra, hogy a Svrediel kőzete másod- 
korbeli Quarzporpliyrnak tekintendő, leginkább előfordulási viszonyai¬ 
ban, vagyis a többi kezetekhez való helyezkedésében található. 
A szóban forgó kőzeten kiviil Boicza környékének földtani alko¬ 
tásában még a következő képlettagok szerepelnek: 1. fehér Mészkő, 
melynek geológiai kora még nincsen kellőleg kiderítve, Hauer Jura- 
mésznek nevezi; 2. Melaphyr és Mel aphy rtufa, mely kőzetek 
bővebb leírására nézve Tschermak „Porphyrgesteine Oesterreichs“ ezimü 
munkájára utalhatok; 3. egy karmadkorbeli üledékes képződmény, mely 
durvaszemü Homokkő és Conglomeratböl, helylyel-közzel vöreses vagy 
sárgás Agyagrétegekből áll és e vidéken, valamint Nagyág körül is 
nagyobb elterjedésben fordul elé. Meg kell jegyeznem, hogy ezen lera¬ 
kodás, mely a Csetráskegység trachytnemü kőzeteinél mindenhol régiebb- 
nek mutatkozik, a Nagyág vidékén tett kövületleletek alapján nagy 
valószínűséggel a felső mediterránhoz számítandó; Conglomerát 
rétegeinek kavicsai között soha olyat nem találtam, melyet a trachyt 
fajok bármelyikére lehet visszavezetni, ellenben a Svrediel kőzetéhez 
igen hasonlót csakugyan feltaláltam benne. A kis térképen, melyet idézett 
munkájában Tschermak Boicza vidékéről közöl, a szóban forgó képlet, 
mint „vörös tufa és homokkő^ van jelölve. Posepny úr pedig, ki 
ugyanazt a lerakódmányt mind ezeken a tájakon, mind Verespatak 
vidékén tanulmányozta, reá a „Lokalsediment" ideiglenes elnevezését 
alkalmazta és a zsilvölgyi rétegekkel (Oligocán) hozta párhuzamba. 
Vessünk most egy pillantást ezen kőzeteknek viszonylagos hely¬ 
zetére. * 
Boicza helysége egy kettes kúpu hegy éj szaki tövén terül el; a 
Juramésznek fehér tömegei foglalják el a két magaslat tetejét, keletre 
a Cornetu hosszúra nyúló fensíkját, nyugotra a még magasabb Magúra 
Boiczi bérczét alkotván és egymás között egy keskeny mészkő öv által 
összefüggvén. A Magúra Boiczi mésztömege ENy félé a völgybe bocsát- 
* E viszonyok átkutatásánál nagy segítségemre volt azon átnézeti földtani 
[térkép, melyet Posepny úr régebben e vidékről készített és kérésemre a legnagyobb 
előzékenységgel nekem átengedni szíveskedett; fogadja ő ezen önzéseién eljárá¬ 
sáért őszinte hálám kifejezését! A fentidézett geológiai vázlat Tschermak művében 
nem más, mint ezen térkép másolata. 
